google/wiki40b huggingface dataset:
Lamborghini LM001

Lamborghini LM001 var en prototype på et terrengkjøretøy, bygget av den italienske bilfabrikken Lamborghini. Den ble først presentert på bilutstillingen i Genève i 1981, sammen med den nye Lamborghini Jalpa.
Til tross for fiaskoen med Lamborghini Cheetah-prosjektet hadde ikke Lamborghini droppet tanken om et terrengkjøretøy, og med kapital fra nye investorer ble Cheetah-konseptet videreutviklet til LM001. Motoren, som i Cheetah hadde vært en Chrysler-motor, ble byttet ut med en motor fra American Motors Corporation, en 5.9 liters V8 med 180 hk, med intensjonen om å tilby V12-motoren fra Lamborghini Countach i produksjonsmodeller.
Dessverre var det ikke motorvalget som sørget for fiaskoen med Cheetah, men derimot motorens plassering bak, noe som sørget for dårlige kjøreegenskaper. Kun én eneste LM001 ble produsert, men modellen førte til videreutviklingen Lamborghini LMA002.
Inna Suslina

Klubb

Suslina vant det russiske mesterskapet tre ganger med Lada i 2002, 2003 og 2004, og cupvinnercupen i 2002. Fra 2004 til 2008 spilte hun for det danske laget GOG Svendborg TGI. Fra 2008 spilte hun for den russiske klubben Zvezda Zvenigorod som samme år vant Champions League og den russiske cupen i 2009 og 2010.

Landslag

Suslina er tre ganger verdensmester i 2001, 2007 og 2009. Hun vant også sølvmedalje med Russland under Sommer-OL i 2008 i Beijing, og bronsemedalje i EM i 2008.
Crich

Krigsminnemerke

På toppen av Crich Hill ovenfor er det tårn reist til minne om Sherwood Foresters (Nottinghamshire- og Derbyshire-regimentet) som har dødd i krig, særskilt under den første verdenskrig. 
Det ble bygget i 1923 på stedet til et eldre tårn kalt Crich Stand, er krigsminnetårnet et mål for en årlig pilegrimsreise den første søndagen i juli. Det står 300 moh, og har 58 trappetrinn opp mot toppen. Derfra kan man se åtte grevskap, inkludert landemerker som Humber-broen og Lincolnkatedralen.
En stor plakett i forgrunnen dedikerer tårnet til minnet om soldatene fra nevnte regiment som har mistet livet i kamp under begge verdenskrigene. Ytterligere to plaketter er under rekkverket på begge sider av døra i tårnet. Den ene er dedikert til minnet av de som tjenestegjorde i regimentet fra 1945 til 1970 mens det andre er dedikert til de som tjenestegjorde i Sherwood Foresters i tiden 1970 to 2007, og for Mercian Regiment siden 2007. En liten plakett til venstre er dedikert til brigadegeneral J.H.M. Hackett, siste oberst av The Sherwood Foresters 1965–1970, og første oberst av Worcestershire and Sherwood Foresters Regiment
Ungheni (distrikt)

Geografi

Distriktet ligger sentralt i landet og grenser til distriktene Fălești og Sîngerei i nord, Telenești og Călărași i øst, Nisporeni i sørøst og til Romania i sørvest.
Iquitos

Historie

Iquitos ble etablert som en misjonsstasjon for jesuittene på 1750-tallet. Byen begynte å vokse for alvor da byen ble hovedstad i den nyopprettede Loretto-regionen i 1864.
Iquitos ble, sammen med Manaus, kjent for tapping av gummi på slutten av 1800-tallet. Fremdeles finnes det mange storslåtte bygninger fra den tiden, blant annet «Jernhuset» som var utviklet av Gustave Eiffel. Gummiboomen fikk en slutt da frø fra gummiplanten ble smuglet ut av Amazonas og plantet andre steder.

Økonomi

Iquitos er en viktig havneby for eksport av tømmer. Andre industrier er olje- og romproduksjon. I tillegg er turismen økende i området. Dette gjelder både for båtturer på Amazonas-elven, der mange reiser til Manaus. Mange turister bruker også Iquitos som et utgangspunkt for turer inn i jungelen.
Luterma

Luterma er et estisk selskap som produserer møbler og treforedlingsprodukter. Det ble grunnlagt i 1883 og spilte for sovjettiden en ledende rolle i utviklingen av nordisk møbeldesign med tidlig eksperimentering innen funksjonalisme og folding av trelaminat. Selskapet er børsnotert i Tallinn og har hovedkvarter der.
I 2007–08 hadde selskapet en årsomsetning på 86 mill euro.
Pushback

Pushback er en prosedyre på en flyplass hvor et luftfartøy blir skjøvet baklengs ut fra en oppstillingsplass eller en ombordstigningsbro av en pushbacktraktor.
Selv om mange fly er istand til å rygge, et jetfly ved å reversere skyvekraften, propellfly ved å stille propeller på negativ stigning, så søker en å unngå dette på grunn de sterke vindstrømmer dette forårsaker. Vinduer kan bli blåst ut og skade terminalbygget, eller parkerte kjøretøyer. Flymotorene kan suge inn sand og andre løse gjenstander og skades. Pushback foretrekkes og brukes på de aller fleste flyplasser.
Pushback på travle flyplasser krever vanligvis klarering fra bakkekontrollen før flyet kan flyttes til en taxiway. Når klarering er gitt vil piloten kommunisere med sjåføren på pushbacktraktoren (eller i noen tilfeller, en mekaniker som går langs flyet) for å starte pushback. For å kommunisere kobles et headset til cockpitens intercom med et uttak nær nesehjulet.
Siden  pilotene ikke kan se hva som befinner seg bak flyet styres flyet fra pushbacktraktoren og ikke av  pilotene. Avhenging av flytype og selskapets prosedyrer blir en «Bypass pin» midlertidig installert ved nesehjulet for å koble ut flyets normale styremekanisme.
Såsnart  pushback er fullført blir tauestangen frakoblet og bypass pin fjernet. Startmekanikeren vil vise  bypass pin til  pilotene for å gjøre det fullstedig klart at den er fjernet. Pushback er nå fullført og flyet kan begynne å takse forover for egen maskin.

Traktorer og  tauestenger

Store fly kan ikke flyttes manuelt og må flyttes med en traktor, eller tauestang på annen måte  Pushbacktraktorer har lav profil for å kunne kjøres  under flyets nese. For å få tilstrekkelig  traksjon, må traktoren være tung og de fleste modeller kan ha  ekstra ballast i tillegg.  En typisk traktor for store fly kan veie opp til 54 tonn og ha en trekkstang som kan dra 334 kN (75,000 lbf). Ofte kan førerhytten løftes for bedre utsikt, spesielt ved reversing og senkes for å komme under flyet. Det finnes to typer, en konvensjonell og en uten trekkstang (TBL).
På småfly med nesehjul er tauestaget festet til nesehjulsleggen med et enkelt håndtak i andre enden. På småfly med halehjul er det halehjulet som styres, og som tauestaget blir festet i.
Statens Scenekunstskole

Statens Scenekunstskole, tidligere Statens Teaterskole, er en dansk utdannelsesinstitusjon innen teaterfag. Den ligger på Holmen i København og er en skole under  Kulturdepartementet. Her utdannes skuespillere, instruktører, teaterteknikere og scenografer. 
Skolen for Moderne Dans, som utdanner dansere, koreografer og dansepedagoger, er tilknyttet skolen.

Historie

Statens Teaterskole ble opprettet i 1968 som avløser for Det kongelige Teaters elevskole og Privatteatrenes elevskole. Opprinnelig var det utelukkende en skuespillerutdannelse, men i 1972 ble det opprettet en linje for allmenn teaterpraktikk, som etterfølgende utviklede seg til utdannelser for henholdsvis  instruktører og scenografer. I 1992 ble det opprettet en  teaterteknisk utdannelse med fire spesialiseringer (lysdesign, lyddesign,  regi og produksjon), først som en forsøksordning, senere som permanent utdannelse. I [1992 ble forløperen for Skolen for Moderne Dans, Danseprojektet likeledes opprettet på forsøksbasis, og etter at den ble permanent, ble den slått sammen med Statens Teaterskole i 1998.
Skolen har alltid vært forum for kunstfaglige og  ideologiske diskusjoner. I utgangspunktet ønsket man å opprette en utdannelse som kunne gi den studentene faglighet og ferdigheter – i høyere grad enn mesterlæren, som den gang var den normale profil for en teaterutdannelse som var tilknyttet et teater. Diskusjonen har blant annet handlet om hvorvidt man skulle utdanne kunstnere til en nåtidig bransje, eller til en visjon om en fremtidig scenekunst. I de senere år har fokus i høy grad vært på å gi den studerende mulighet for å tilegne seg konkrete redskaper og metoder.
Erik Faber

En allsidig mann av mange slag

Erik Faber har ikke bare en fortid som artist. Han har også vært fotomodell, og ble avbildet i magasinene The Face og Arena. Han gikk også på catwalken for klesmerkene Diesel og Evisu. Erik Faber har også en fortid som lærer.
I Kristiansand bygde han studioet Audioklinikken på dugnad sammen med Pale-kompisene Berent Philip Moe og Arnfinn Tellefsen. Tidlig i 2001 dro de til Oslo der plateselskapet Sony ble så imponert over demoen med On Top Of The World at Faber fikk platekontrakt. Låten kom på singel i mai 2001, og ble hyppig spilt av norske radiostasjoner. Den plasserte seg blant Norges 20 mest populære radiomelodier, i selskap med blant andre Ronan Keating, Jennifer Lopez og Destiny's Child.

Solokarrieren

I 2002 utga han sitt første album Between The Lines, som blant annet inneholdt hitsingelen On Top Of The World. Albumutgivelsen gjorde at han markerte seg i pop-Norge. Året etter kom andrealbumet Century, og med dette albumet fikk han virkelig sitt gjennombrudd. Ikke bare med tittelsporet Century, men også med Yesterday's Call, som ble spilt mye på radiokanaler over hele landet.
Hans siste singel heter Racing, der han synger sammen med Marte Wulff. Den kom ut i 2006.
Treenighet

Hinduisme

Moderne hinduisme har en treenighet, Trimurti.

Kristendom

Den hellige treenighet er i kristen doktrine en betegnelse på Gud. Den definerer Gud som ett vesen, men tre personer: Faderen, Sønnen og Den hellige ånd. De fleste kristne kirker bekjenner denne troen, men det finnes enkelte retninger som avviser den. Doktrinen er utviklet først og fremst som et svar på hvilket vitnesbyrd Bibelen har om spørsmålet om hvem Gud er, og hvordan Guds eksistens kan beskrives.
Magne Sandøy

Kunst

Sandøy malte som oftest i akryl, men også i akvarell. Han brukte ofte stofflighet, maling lag på lag, som virkemiddel i sine malerier. Sandøys kunst dreier seg om både naturlandskap og ulike tolkninger av mennesker og kulturlandskap. Maleriene grenser ofte til det nonfigurative, men man kan likevel i de fleste tilfeller se figurative objekter kamuflert i en særegen, litt kantet utforming. Vekslingen mellom mørke farger i forgrunn og mellomgrunn, og en stripe av lys som menneskene er vendt mot, gjentas ofte.

Utstillinger og innkjøp

Sandøy debuterte på Sommerutstillingen i Trondhjems Kunstforening i 1971, og deltok på Høstutstillingen i 1972. Han hadde sin første separatutstilling i Trondhjems Kunstforening i 1974. Han stilte senere særlig ut i Trøndelag, men også gjentatte ganger i Galleri F12 ved Forus. 
Utenlands stilte han ut i svenske Hjo, som er vennskapskommune til Rissa. Han var i 2003 utstiller i The National Gallery for Foreign Art i Sofia, Bulgaria; og i 2006 i Vitenskapsakademiet i Tsjekkias hovedstad Praha; begge steder som første nordmann.
Sandøy ble innkjøpt av Norsk kulturråd i 1974, Trøndelag Kunstgalleri i 1979 og Nord-Trøndelag fylkesgalleri i 1987 og 1992. En rekke institusjoner, kommuner og private samlere har også kjøpt hans bilder. Ørland Kysthotell har et eget Sandøy-rom.
Cluedo

Cluedo er et brettspill som ble skapt av Waddington Games i 1948. Handlingen i spillet foregår på et engelsk gods hvor spillerne skal gjenkjenne mordare, mordvåpen og mordplasser. Spillet krever logisk tenkning.
Zazaisk

Nordvestiransk språk

Zazaisk betraktes ofte av politiske og kulturelle grunner som et kurdisk språk, eller til og med en «kurdisk dialekt». (For den politiske bakgrunnen, se artikkelen zazaer.) Iranistikken (studien av iranske språk) fastslår imidlertid at zazaisk er et selvstendig språk i den nordvestlige grenen av iranske språk, sammen med blant annet kurdisk, kurmanji og soranî. Der kurdisk og sentraliranske språk danner en undergruppe av nordvestiranske språk, kurdisk-sentraliransk, danner zazaisk med gorani en annen undergruppe av de nordvestiranske språkene, nemlig zaza-gorani, som muligens også inneholder balutsji. (Se nedenunder for klassifisering av nordvestiranske språk.)
Allerede på 1800-tallet ble det bevist (bl.a. av Peter Lerch) at zazaisk var et eget språk, og ikke en dialekt av kurdisk. Dette ble videre bekrefta av de tyske iranistene Oskar Mann og Karl Hadank som hadde gjort flere undersøkelser, og i 1932 ga ut den første vitenskapelige grammatikken over zazaisk, under tittelen Mundarten der Zaza. Tidligere teorier, som at zazaisk er et «kurdisk språk i vid betydning» (av f.eks. Ferdinand Justi i 1880) anses i dag som utdaterte. (Detaljer i avsnittet om forskningshistorie.)
Zazaisk har trekk i felles med det utdødde sentraliranske språket partisk, talt av parterne, som ikke deles av det sørvestiranske språket persisk og dets forgjengere. Man har imidlertid ingen bevis for at partisk var en forgjenger for zazaisk. (For opphavsspørsmålet rundt zazaene og språket deres, se artikkelen om zazaer.)
Amoaba

Utseende

En nokså liten, avlang og slank, brunrød og svart trebukk. Antennene er fem innerste ledd er svarte, nokså kraftige, ledd tre til fem med lange, svarte hår, de ytre leddene er mye tynnere og blekere, hele antennen rundt to tredjedeler så lang som kroppen. Hodet er nokså lite. Pronotum er rundet, avsmalnende forover, noe lengre enn bredt, svart med en bred, brunrød midtstripe. Dekkvingene er jevnbrede, i spissen rundede, brunrøde med en bred, svart midtstripe som utvider seg bakover. Beina er svarte, middls lange og ganske spinkle.

Utbredelse

Arten er kjent fra Ecuador.
Norgesmesterskapet i fotball for menn 1971

Norgesmesterskapet i fotball for menn 1971 ble vunnet av Rosenborg etter at de slo Fredrikstad 4-1 i cupfinalen. Finalen ble spilt 24. oktober 1971 på 
Ullevaal Stadion foran 25.180 tilskuere. Det var tredje gang Rosenborg vant et Norgesmesterskap.
Rosenborgs vinnerlag: Geir Karlsen, Erling Meirik, Kåre Rønnes, Bjørn Rime, Knut Jenssen, Jan Christiansen, Erling Næss, Arne Hanssen, Tore Lindseth, Bjørn Wirkola, Terje Mørkved, Tor Røste Fossen, Hans Husabø, Per Loraas, Svein Haagenrud.
Dowina

Dowina (fullt navn Dowina s.r.o.) er en slovakisk gitarfabrikant med hovedkvarter i Bratislava-Devinska Nova Ves i Slovakia. De produserer også andre strengeinstrumenter som: fioliner, celloen og kontrabasser. Selskapet ble grunnlagt i Devín (historisk navn Dowina) i 1979. Firma fllytet i 2010 til Devinska Nova Ves som er Bratislavas bydel.
Marris Guitars er et datterselskap av Dowina s.r.o.
OBOS-ligaen 2017

Opp- og nedrykk

De to beste lagene i serien rykker direkte opp til Eliteserien 2018, mens lagene fra tredje- til sjetteplass skal spille innbyrdes kvalifiseringskamper, hvor vinneren møter nummer 14 i Eliteserien i en play-off-kamp. De to dårligste lagene rykker direkte ned til 2. divisjon 2018, mens laget som blir nummer 14 spiller kvalifisering.
Step Up 2: The Streets

Handling

Filmen handler om hiphopdanseren Andie West (Briana Evigan) som prøver å passe inn på en eliteskole der de utdanner dansere. Chase Collins (Robert Hoffman) er skolens talent og en kommende stjerne. Begge vil vinne den største hiphopkonkurransen, «The Streets», så de lager en dansegruppe sammen med en del andre hiphoptalenter fra eliteskolen, og prøver seg på konkurransen. De vinner med en dansescene i regnet på gaten, og det blir en gnist mellom Andie og Chase.
Nordic Tenors

Nordic Tenors er en norsk vokalgruppe bestående av tenorene Jan-Tore Saltnes, Sveinung Hølmebakk og Roald Haarr. 
Ensemblet fikk sammen med pianisten Sjur Hjeltnes Komiprisen 2006 i klassen beste nykommer. I løpet av 2007 hadde de forestillingen Bella Notte på Christiania teater i Oslo med Teodor Janson som regissør. De var også syngende toastmastere ved Kong Harald Vs 70-årsdag på Akershus slott, og var med på å åpne Operahuset i Oslo, våren 2008. I 2009 hadde de première på showet Nytt Show/Live at Logen i Logen Teater i Bergen. Regissør var Tore Nysæther og koreograf/regiassistent Hilde Sol Erdal. I 2010 ble de igjen nominert til Komiprisen, denne gangen i klassen «Årets nummer» for sangen «Joddlermelodi». Showet ble deretter satt opp i Drammens Teater og i Frimurerlogen i Trondheim. Desember 2010 hadde de premiere på juleforestillingen Christmas Special 2010. Regissør var Tore Nysæther.
I 2011 satte Nordic Tenors opp en ny juleforestilling med Tore Nysæther som regissør, "Christmas with Nordic Tenors and the Neumann Strings", denne gangen sammen med det svenske seksmannsensemblet the Neumann Strings ledet av Tobias Neumann fra Malmö. Forestillingen hadde première i Askim, og for første gang turnerte også tenortrioen i Sverige. Deres første studioalbum, med samme navn, ble gitt ut november samme år. 2012 fortsatte de sitt samarbeid med Neumann Strings og 22.september hadde de première på showet "An evening with Nordic Tenors and The Neumann Strings" i Grieghallen i Bergen. Regissør var Mikael Neumann, koreograf Katarina Sörenson Palm.
2013 inngikk Nordic Tenors et samarbeid med Blå Kors og Barnas Stasjon til deres "Sammen-kampanje". Sammen med pianisten Øystein Lund Olafsen turnerte de seks norske byer. Til kampanjen gav de også ut en singel med video kalt "Vi kan male himlen blå" sammen med barn fra Vestfold, Kristiansand og Trondheim.
Gruppens ti-årsjubileum ble markert med forestillingen "Ten years with Nordic Tenors" som ble arrangert for brassband og janitsjar i 2013.
Fra 2014 fortsatte trioen å turnere med pianist Øystein Lund Olafsen i Skandinavia og USA. Julekonsertturnéen endret navn til "Christmas with Nordic Tenors", og de fortsatte også sitt samarbeid med Blå Kors. I 2016 hadde de premiere på forestillingen "Con Amore" på Hotell Klubben i Tønsberg.
Brachys

Utseende

Små, ganske mørke praktbiller med varierende glans. Noen arter er metallisk skinnende. Kroppsformen varierer noe men er oftest forholdsvis bred. Kroppen har gjerne mønstre dannet av korte, nedlligende, virveldannende lyse hår.

Utbredelse

Slekten er utbredt i Nord-, Mellom- og Sør-Amerika.  11 av artene forekommer i Nord-Amerika.
Deg være ære

«Deg være ære» er en salme satt til melodien «See, the Conqu'ring hero comes» fra Händels oratorium Judas Maccabaeus. Teksten er en oversettelse av salmen «À toi la gloire» skrevet av sveitseren Edmond Louis Budry i 1885. Den ble oversatt til norsk av Arne Fjelberg i 1947. Salmen er med i Norsk Salmebok.
«À toi la gloire» er oversatt til en rekke språk, blant annet engelsk «Thine Be the Glory» (Richard Hoyle, 1925) og nederlandsk «U zij de glorie» (Jan Willem Schulte Nordholt).
Anne Hubinger

Klubb

Hubinger begynte håndballkarrieren i sin lokale klubb Motor Barth. I 2006 meldte hun overgang til Magdeburg, hvor hun også fikk sin A-lagsdebut. Etter fem år i klubben flyttet hun videre til Leipzig i 2011.

Landslag

Hubinger fikk sin debut på det tyske landslaget den 4. oktober 2012 mot Tsjekkia i Most.
Samme året fikk hun sin mesterskapsdebut under Håndball-EM 2012. Før Håndball-VM 2015 hadde hun spilt 34 kamper og scoret 41 mål for landslaget.
Melchior Ferdinand Joseph von Diepenbrock

Bakgrunn

Diepenbrock stammet fra en patrisierslekt. Hans foreldre var Anton Diepenbrock, hoffkammerråd, og Franziska, født Kesting. Han tilbragte barndommen på familiegodset Haus Horst i Holtwick, nå en bydel i Bocholt. 
Etter å ha deltatt i frankrikefelttoget i 1815, studerte han ved det franske Lyceum i Bonn, og bestemte seg så for å studere teologi med tanke på kirkelig tjeneste. Han studerte fra 1818 teologi ved universitetene i Landshut, Mainz og Münster. I 1823 ble han presteviet i Regensburg. Deretter viet han seg studiet av middelalderens kirkelige mystikk.

Kirkelig løpebane

Senere ble han sekretær for Regensburg-biskopen Johann Michael Sailer. Takket være dennes innflytelse ble han kanonikus, dompredikant, og biskoppelig generalvikar. I 1845 ble han opphøyet i friherrestanden av den bayerske konge og ble samtidig biskop av Breslau.
19. mai 1848 ble han som representant for Oppeln innvalgt i den tyske nasjonalforsamlingen som møttes i Frankfurt am Main, men trakk seg på grunn av sykdom fra parlamentet 29. august samme år. I 1849 ble han provisorisk utnevnt til apostolisk delegat for den prøyssiske armé, og 1850 ble han utnevnt til kardinal av pave Pius IX.
The Motorhomes

The Motorhomes var et svensk rockeband fra Jönköping. Bandet ble dannet i 1997 og ga ut to album: Songs for Me (And My Baby) (1999) and The Long Distance Runner (2002). Deres største hit var «Into the night» på deres første album. Sangen handlet om hunden Laika som ble som første hund i historien sendt til verdensrommet i Sputnik 2, og som døde 3-4 timer etter utskytningen. Bandet ble oppløst i 2004 etter at vokalisten Mattias Edlund hadde besluttet å gi seg av personlige årsaker.
Den islamistiske rettsunion

Den islamistiske rettsunion (engelsk: the Islamic Courts Union (ICU); somali: Midowga Maxkamadaha Islaamiga; arabisk: اتحاد المحاكم الإسلامية‎‎ Ittihād al-mahākim al-islāmiyya) ) var en sammenslutning av sharia-domstoler i Somalia som gikk sammen for å utfordre den offisielle statsadministrasjonen i landet. Lederen for ICU var Sharif Sheikh Ahmed. Sammenslutningen var også kjent som Joint Islamic Courts, Union of Islamic Courts (UIC), Supreme Islamic Courts Council (SICC) og the Supreme Council of Islamic Courts (SCIC). Vestlige massemedier omtaler ofte denne sammenslutningen som somaliske islamister.
ICU fikk i 2006 kontroll over hovedstaden Mogadishu, samt de viktige byene Johwar, Kismayo, Beletweyne, Dusa Mareb, Hobyo, samt mange andre mindre byer.
Peder Paars

Peder Paars er et komisk-episk dikt av Ludvig Holberg som utkom i fire deler i årene 1719–20. Diktet er en parodi på antikkens og renessansens helteepos. Det er især Vergils store romerske epos Æneiden som Holberg spiller på.

Handling

Diktet hovedperson, Peder Paars, som er kjøpmann i Kalundborg på Sjælland, begir seg ut på en reise mot sin elskede Dorothea i Aars (Aarhus). Gudene blander seg imidlertid i reisen og han strander på øya Anholt hvor han møter en fristerinne i skikkelse av fogddatteren Nille. Det lykkes ham å slippe bort, men trengslenes tid er langt fra forbi.

Mottagelse

Diktet nøt suksess i samtiden, men virket samtidig fornærmende på flere mektige personer som truet ham på livet. Kongen lot dog verket passere, fordi det alene besto av en oppdiktet handling eller et «fingeret Skiemt». Paars ble et gjennombrudd i Holbergs forfatterskap inn til satiren og de mange komedier som han stadig er kjent for.
Arvid Solvang

Bakgrunn

Arvid Wam Solvang vokste opp på Karmøy i Rogaland og spilte tidlig i flere band som gitarist. Han er utdannet ved Norges musikkhøgskole (1992–1996) og har hatt rundt 2500 spillejobber for ulike band og musikere over hele Norge. 
Siden startet han musikkproduksjonsselskap Viagram, og fra sitt eget studio har han produsert og skrevet låter for artister som Maria Mena, Christel Alsos, A1, Vidar Johnsen og Peter Nordberg. Han har produsert de tre første albumene til Maria Mena, og han har vært med å skrive flestepartene av sangene hennes på disse platene. Han har også vært med-forfatter og produsent på tre første albumene til  Christel Alsos.
Solvang er signert til  EMI Music Publishing. Han er også styremedlem i NOPA og i valgkomiteen til interesseorganisasjonen for norske artister og musikere, GramArt. Han er også jurymedlem i Edvard-prisen og Ramp-stipendet.
Marela

Utseende

Middelsstore, brune smygere. Vingenes overside er ensfarget brun bortsett fra spredte, hvite flekker på forvingen, undersiden er mer spraglete.

Utbredelse

Artene er utbredt i Amazonas-bekkenet i Sør-Amerika.
Bembidion decorum

Utbredelse

Bembidion decorum finnes sør i Europa, i Asia og Nord-Afrika. Den er ikke registrert fra Norge.

Utseende

Bembidion decorum er en liten løpebille med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis

Bembidion decorum tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.